ג. לכבוד החכם המשורר והרופא כמוהר"ר  שבתי חיים מריני  זצוק"ל אב"ד ק"ק פאדובה



	
	ג. לכבוד החכם המשורר והרופא כמוהר"ר שבתי חיים מריני זצוק"ל אב"ד ק"ק פאדובה
	







בעל שירי החליפות.


בָּרוֹפְאִים, בַּמְשֹׁרְרִים אָלִינָה,

בִּקְהַל חֲכָמִים יֹשְבֵי עִירֵנוּ;

כִּי מִנְּהֶם מוָּסר וְעֹז אָבִינָה,

כָּבוֹד וְתוּשִׁיָּה לְהוֹד אַרְצֵנוּ.





אִם אַשְׂמְאִילָה כֹּה וְאִם אֵימִינָה

חֶבְרַת שְׁלָשְׁתָּם אָפְסָה בֵינֵינוּ;

אַךְ שַׁבְּתַי חַיִּים לְבֵית מָארִינָה

רוֹפֵא, מְשׁוֹרֵר, רַב קְהִלָּתֵנוּ.





רִפָּא בְצוּף אִמְרוֹ וְגֵו וָנֶפֶשׁ;

שִׁירָיו וּמִכְתָּבָיו הֲלֹא עָצֵמוּ;

נֶחְשַׁב לְדֹר וָדֹר פְּאֵר עֻזָּמוֹ.





לֹא אַחֲרִישׁ, גַּם כִּי אֲנִי כָרֶפֶשׁ,

אֶת־מַהֲלָלָיו; מַה־מְּאֹד נָעֵמוּ

שִׁירֵי חֲלִיפוֹת, אֵין חֲלִיפוֹת לָמוֹ.











את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/36949